ธปท.ชี้เป็นไปได้ศก.ไทยครึ่งปีแรกขยายตัว 10%
ธปท.ชี้เป็นไปได้ศก.ไทยครึ่งปีแรกขยายตัว 10% คาดทั้งปีจีดีพีโต 6.5-7.5% อานิสงส์ส่งออกพุ่ง-การบริโภค-ลงทุนฟื้น แต่ยังห่วงการเมือง-หนี้ยุโรป
5 ส.ค. 2553

ธปท.ชี้เป็นไปได้ศก.ไทยครึ่งปีแรกขยายตัว 10% คาดทั้งปีจีดีพีโต 6.5-7.5% อานิสงส์ส่งออกพุ่ง-การบริโภค-ลงทุนฟื้น แต่ยังห่วงการเมือง-หนี้ยุโรป
นางธาริษา วัฒนเกส ผู้ว่าการ ธนาคารแห่งประเทศไทย (ธปท.) กล่าวว่า มีความเป็นไปได้ที่อัตราการขยายตัวของเศรษฐกิจไทยในครึ่งแรกของปีนี้จะเติบโตราว 10% เนื่องจากไตรมาส 2 ของปีนี้ยังเติบโตต่อเนื่องจากไตรมาสแรกที่เติบโตสูงถึง 12% และมองว่าในครึ่งปีหลังเศรษฐกิจยังขยายตัวต่อไปได้ เพราะยังมีแรงขับเคลื่อนให้เดินหน้า
ส่วนแนวโน้มการขยายตัวเศรษฐกิจในปีนี้ คาดว่าจีดีพีจะขายตัวได้ 6.5-7.5% ตามที่ ธปท.ประมาณการไว้ โดยเป็นการขยายตัวจากทุกภาคส่วน โดยเฉพาะส่งออกขยายตัวดีมาก ล่าสุดขยายตัวสูงถึง 40%
ด้านการบริโภคและการใช้จ่ายภาคเอกชนยังปรับตัวระดับสูงขึ้นมาใกล้เคียงกับช่วงก่อนวิกฤติ ภาครัฐก็ใช้จ่ายมากขึ้นมากระตุ้นเศรษฐกิจ นอกจากนี้ การลงทุนภาคเอกชนก็ปรับตัวสูงขึ้น แม้ว่าจะต่ยังไม่เท่ากับช่วงปี 2551 ก่อนวิกฤติ
"ส่งออกขยายตัวมากขึ้นจากหลายภาค โดยเฉพาะยานยนต์ และหลายอุตสาหกรรมใช้กำลังการผลิตค่อนข้างสูง ดังนั้น ถึงเวลาแล้วที่จะลงทุนเพิ่มเพื่อขยายกำลังการผลิต เพื่อให้เศรษฐกิจเติบโตได้อย่างต่อเนื่อง"